Návrh smernice Rady ktorou sa mení a dopĺňa smernica Rady 2002/38/ES pokiaľ ide o uplatňovanie úpravy daní z pridanej hodnoty na služby rozhlasového a televízneho vysielania a na určité elektronicky poskytované služby /* KOM/2006/0739 v konečnom znení - CNS 2006/0245 */





[pic] | KOMISIA EURÓPSKYCH SPOLOČENSTIEV | Brusel, 24.11.2006 KOM(2006) 739 v konečnom znení 2006/0245 (CNS) Návrh SMERNICE RADY ktorou sa mení a dopĺňa smernica Rady 2002/38/ES pokiaľ ide o uplatňovanie úpravy daní z pridanej hodnoty na služby rozhlasového a televízneho vysielania a na určité elektronicky poskytované služby (predložená Komisiou) DÔVODOVÁ SPRÁVA KONTEXT NÁVRHU | Dôvody a ciele návrhu Smernica Rady 2002/38/ES zo 7. mája 2002, ktorá mení a dopĺňa a dočasne mení a dopĺňa smernicu 77/388/EHS, pokiaľ ide o úpravy týkajúce sa dane z pridanej hodnoty týkajúce sa služieb rozhlasového a televízneho vysielania a určitých služieb dodávaných elektronicky, takzvaná smernica o DPH e-obchodu, obsahuje niekoľko ustanovení, ktorých účinnosť uplynie do 30. júna 2006, ak nebude predĺžená. V čase schválenia smernice bolo zámerom, že ustanovenia týkajúce sa miesta poskytovania týchto služieb a určitých zjednodušujúcich opatrení pre podniky, ktoré nemajú sídlo v EÚ, by mala Rada preskúmať pred uplynutím prvých troch rokov uplatňovania a na základe návrhu Komisie ju podľa potreby upraviť alebo predĺžiť jej účinnosť. 15. mája 2006 Komisia schválila požadovanú správu Rade, ako aj návrh dočasného predĺženia platnosti smernice Rady 2002/38/ES do 31. decembra 2008[1]. V správe sa podrobne stanovujú dôvody prečo by sa tieto opatrenia mali ďalej používať, pričom sa podčiarkuje úspešnosť s akou dosiahli svoj pôvodný cieľ. Vzhľadom k tomu, že táto správa bola vydaná len nedávno, nie je potrebné tieto argumenty podrobne opakovať. V júni 2006 Rada však rozhodla o predĺžení platnosti, ktoré uplynie až koncom tohto roka. Podľa stanoviska Komisie bolo predĺženie pôvodných opatrení potrebné kvôli zabezpečeniu riadneho fungovania vnútorného trhu a ďalšieho odstránenia narušenia hospodárskej súťaže. Umožnenie uplynutia účinnosti opatrení z roku 2002 by viedlo k následkom, ktoré by si nikto neželal. Z dlhodobého hľadiska prijatie návrhov Komisie, ak Rada príjme návrhy Komisie vzhľadom na miesto poskytovania služieb (KOM (2005) 334) a o zjednodušení povinností týkajícich sa DPH (KOM (2004) 728), čím sa zaistí dlhodobé plnenie cieľov smernice 2002/38/ES. Pomalé tempo pokroku členských štátov v Rade v súvislosti s právnymi predpismi však znamenalo, že zmeny sa neuskutočnia načas predtým, ako skončí účinnosť opatrení z roku 2002. Je veľmi nepravdepodobné, že ostanú v platnosti do konca roku 2006. Komisia preto zastáva názor, že je stále potrebné predĺžiť platnosť smernice do konca roku 2008 tak, ako pôvodne navrhovala. Tým sa poskytne dostatočný čas na prijatie dvoch uvedených návrhov a členským štátom zabezpečí čas na realizáciu potrebných zmien v infraštruktúre. Cieľ tohto návrhu je rovnaký ako cieľ predošlého návrhu na predĺženie. Smernicou z roku 2002 sa upravil zjavný nedostatok v jednom zo základných ustanovení zákona o DPH, ktorý bol v rozpore so zásadou neutrality, ktorá je pre DPH kľúčová, čím bolo podnikanie v EÚ znevýhodnené v hospodárskej súťaži. Podrobné odôvodnenie rozšírenia opatreni z roku 2002 v ich súčasnej podobe sa podrobne uvádza v návrhu a správe z mája 2006, ktorá je naďalej v platnosti, a nepokladá sa za potrebné podrobne sa o nej zmieňovať na tomto mieste. Tento návrh takisto zabezpečí ďalšie uplatňovanie ustanovení nariadenia Rady (ES) č. 1798/2003 v súvislosti s prevádzkou elektronických služieb. | Všeobecný kontext Ciele smernice Rady 2002/38/ES sa dosiahli pri odstraňovaní konkurenčnej nevýhody, ktorej čelia podniky EÚ, nikto si neželá návrat do sitácie, ktorá existovala pred jej schválením, čím sa potvrdí nutnosť predĺženia ustanovení | Súčasné ustanovenia týkajúce sa oblasti návrhu Toto je jednoduché predĺženie platnosti súčasných ustanovení smernice 2002/38/ES tak, aby ostali platné do konca roku 2008. Ustanovenia, ktorých účinnosť sa končí tento rok, budú neobmedzene platiť po prijatí dvoch už spomenutých návrhov KOM(2004) 728 a KOM(2005) 334. Predovšetkým pre ich veľmi široký rozsah bol legislatívny proces pomalší viac ako sa očakávalo. Napriek tomu sa tieto opatrenia pravdepodobne prijmú v blízkej budúcnosti, avšak nie v čase pred skončením účinnosti ustanovení smernice z roku 2002 na konci prebiehajúceho roka. Je potrebné pripomenúť, že tieto dve navrhnuté opatrenia spoločne zabezpečia správne dlhodobé uplatňovanie DPH na e-služby v súlade s cieľmi stanovenými v článku 5 smernice 2002/38/ES. | Súlad s inými politikami a cieľmi Únie Ustanovenia, ktorých predĺženie účinnosti sa navrhuje, sú úplne v súlade so schválenou politikou EÚ týkajúcou sa DPH tak, ako je stanovené v šiestej smernici o DPH. Pôvodná smernica z roku 2002 bola výsledkom medzery v rozsahu šiestej smernice, ktorú spôsobila technologická zmena a potreby zabezpečiť dôsledné uplatňovanie dane. | KONZULTÁCIE SO ZÚčASTNENÝMI STRANAMI A HODNOTENIE VPLYVU | Konzultácie so zúčastnenými stranami | Metódy konzultácie, hlavné cieľové sektory a všeobecný profil respondentov Na dvoch seminároch programu Fiscalis, ktoré sa uskutočnili počas posledných troch rokov, s cieľom monitorovať uplatňovanie smernice 2002, sa zúčastnili účastníci zo všetkých členských štátov a zástupcovia väčšiny zúčastnených prevádzkovateľov. | Zhrnutie stanovísk a spôsob, ako sa zohľadňujú Z dôvodu citlivého charakteru vzťahu medzi daňovníkmi a daňovými správami nie je vhodné uviesť jednotlivé príspevky k tomuto dialógu. Všetky významné spomenuté otázky sa však riešia v správe Komisie Rade a ich opakovanie na tomto mieste sa nepokladá za potrebné. | Získavanie a využívanie expertízy | Externá expertíza nebola potrebná. | Hodnotenie vplyvu Jedinou ďalšou možnosťou by bolo, aby Komisia nechala uplynúť účinnosť ustanovení z roku 2002. Dôvody, pre ktoré to nie je reálna možnosť, sú uvedené v správe Komisie Rade. | PRÁVNE PRVKY NÁVRHU | Zhrnutie navrhovaných opatrení Návrhom sa predĺži plánované obdobie účinnosti, tak ako sa uvádza v článku 1 smernice Rady 2002/38/ES, čím sa zabezpečí, že opatrenia prijaté s cieľom správneho zdaňovania určitých elektronicky poskytovaných služieb a služieb rádiového a televízneho vysielania ostanú v platnosti. | Právny základ Článok 93 Zmluvy a rozhodnutie Rady 2002/38/ES | Zásada subsidiarity Návrh patrí do výlučnej právomoci Spoločenstva. Zásada subsidiarity sa preto neuplatňuje. | Zásada proporcionality Návrh je v súlade so zásadou proporcionality z tohto dôvodu /týchto dôvodov. | Návrh spočíva v jednoduchom predĺžení obdobia účinnosti existujúceho opatrenia v šiestej smernici o DPH. Neexistuje žiadna iná prijateľná alternatíva. | Opatrenia prijaté v roku 2002 fungovali uspokojivo tak pre členské štáty, ako aj pre príslušné podniky. Neexistuje alternatívna možnosť, ktorou by sa ciele pôvodného opatrenia dosiahli lepšie. | Výber nástrojov | Navrhované nástroje: Smernica. | Iné prostriedky by neboli vhodné z tohto dôvodu /týchto dôvodov. Týmto návrhom sa predlžuje obdobie účinnosti ustanovenia schváleného v smernici. Neexistuje žiaden alternatívny prostriedok na dosiahnutie tohto cieľa. | VPLYV NA ROZPOčET | Návrh nemá nijaký merateľný vplyv na rozpočet Spoločenstva. | DODATOčNÉ INFORMÁCIE | Preskúmanie/revízia/doložka o platnosti | Vzhľadom k tomu, že uvedené opatrenia sa postupne zahrnú do iných právnych predpisov, ktoré sa v súčasnosti prerokúvajú v Rade, nie je potrebné uviesť ustanovenie o revízii. | Návrh zahŕňa ustanovenie o ukončení platnosti. | Tabuľka zhody Členské štáty sú povinné oznámiť Komisii znenie vnútroštátnych ustanovení transponujúcich smernicu, ako aj tabuľku zhody medzi týmito ustanoveniami a touto smernicou. | 1. 2006/0245 (CNS) Návrh SMERNICE RADY ktorou sa mení a dopĺňa smernica Rady 2002/38/ES pokiaľ ide o uplatňovanie úpravy daní z pridanej hodnoty na služby rozhlasového a televízneho vysielania a na určité elektronicky poskytované služby RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 93, so zreteľom na návrh Komisie[2], so zreteľom na stanovisko Európskeho parlamentu[3], so zreteľom na stanovisko Európskeho hospodárskeho a sociálneho výboru[4], keďže: (1) Platnosť ustanovení smernice Rady 2002/38/EHS zo 7. mája 2002, ktorá dočasne mení a dopĺňa smernicu 77/388/EHS, pokiaľ ide o úpravy týkajúce sa dane z pridanej hodnoty s ohľadom na služby rozhlasového a televízneho vysielania a určité služby dodávané elektronicky bola predĺžená do 31. decembra 2006 smernicou Rady 2006/58/ES z 27. júna 2006, ktorou sa mení a dopĺňa smernica Rady 2002/38/ES, pokiaľ ide o obdobie uplatňovania úprav týkajúcich sa dane z pridanej hodnoty vzhľadom na služby rozhlasového a televízneho vysielania a určité elektronicky poskytované služby[5], (2) Zatiaľ nebolo možné schváliť ustanovenia týkajúce sa miesta poskytovania služieb a všeobecnejšieho elektronického mechanizmu. Vzhľadom k tomu, že sa nezmenila právna situácia, ani skutočnosti odôvodňujúce predĺženie platnosti do 31. decembra 2006, a s cieľom zabrániť tomu, aby dočasne chýbala úprava dane z pridanej hodnoty uplatňovaná na služby rozhlasového a televízneho vysielania a na určité elektronicky poskytované služby, uvedená úprava by sa mala ďalej uplatňovať až do 31. decembra 2008, (3) Smernica 2002/38/ES by sa mala preto zodpovedajúcim spôsobom zmeniť a doplniť, PRIJALA TÚTO SMERNICU: Článok 1 Článok 4 smernice 2002/38/ES sa nahrádza takto: „Článok 1 sa uplatňuje do 31. decembra 2008.“ Článok 2 Transpozícia 1. Členské štáty prijmú a uverejnia najneskôr do 31. decembra 2006 zákony, právne predpisy a správne opatrenia potrebné na dosiahnutie súladu s touto smernicou. Bezodkladne budú informovať Komisiu o znení týchto opatrení a o tabuľke zhody medzi uvedenými ustanoveniami a touto smernicou. Tieto ustanovenia sa uplatňujú od 1. januára 2007. Keď členské štáty uvedú odkaz na túto smernicu priamo v prijatých opatreniach alebo sa musí uviesť pri ich úradnom uverejnení. Podrobnosti o odkaze upravia členské štáty. 2. Členské štáty oznámia Komisii znenie základných ustanovení vnútroštátneho práva, ktoré prijmú v oblasti pôsobnosti tejto smernice. Článok 3 Táto smernica nadobúda účinnosť dňom nasledujúcim po jej uverejnení v Úradnom vestníku Európskej únie . Článok 4 Táto smernica je určená členským štátom. V Bruseli […] Za Radu predseda […] [1] KOM(2006) 210 konečné znenie z 15. mája 2006. [2] Ú. v. EÚ C […], […], s. […]. [3] Ú. v. EÚ C […], […], s. […]. [4] Ú. v. EÚ C […], […], s. […]. [5] Ú. v. EÚ L 174, 28.6.2006, s.5.